באין מחירון מפוקח רשמי (כמו בהמון תחומים אחרים של שירותים בחיינו), מנעד התמחור כאן, הינו מאוד רחב ונקבע בגדול עפ"י סוג האתר (אתר חנות, תדמית או קטלוג מוצרים ללא סליקה) וגודלו וכמובן שבהיעדר פיקוח מצד גורם רשמי כלשהו, כל מפתח אתרים לוקח מחיר אחר.
כמובן שמתכנת מתחיל/חובב ייקח לכם מחיר נמוך בהרבה מאשר זה שייגבה ממכם עבור הקמת אתר בידי חברה וותיקה ובעלת שם בתחום, אבל קחו בחשבון, שבדומה לתחומים רבים אחרים בחיינו, "הזול הוא היקר". וכך, מתכנת אתרים עצמאי מתחיל, יכול לגבות לכם את מחיר המינימום שידוע בשוק עבור הקמת אתר תדמית- 2000 ש"ח בערך, אך אין לכם שום ערובה לאיכות ולשירות כאן. אין "גב חזק" העומד מאחורי השירות אותו אתם מקבלים. גם אם האתר שבנה לכם מתכנת מתחיל, נראה לכם על פני השטח כאתר נאה ומוצלח, אין זה מבטיח שלא תחוו שלל תקלות איתו לאחר זמן קצר מרגע שעלה לאוויר ואז לא בטוח שיהיה לכם כבר למי לפנות בשלב זה. בצד השני של הסקאלה, חברות בניית אתרים עם שם גדול, יכולות להגיע איתכם גם לכמה עשרות אלפי שקלים ואף לעבור את התלת ספרתי באלפי שקלים, אם נדרשת הקמת חנות אינטרנטית מורכבת במיוחד.משתנים נוספים המשפיעים על תמחור האתר, הם תבנית העיצוב שתבחרו (תבנית הנעשית custom made במיוחד עבור הצרכים של העסק שלכם, תייקר מאוד את הקמת האתר), כמות התוכן/קטגוריות/מוצרים שצריך להעלות לאתר ועוד.